विधायक ने हाॅल का उद्घाटन किया
पीलीबंगा| ग्रामपंचायत पंडितांवाली में गुरुवार को राजकीय उच्च माध्यमिक स्कूल में राजीव गांधी खेल प्रतियोगिता का आरंभ क्षेत्रीय विधायक द्रोपती मेघवाल ने किया। शुरुआत खो-खो मैच के साथ हुआ, जिसमें प्रथम स्थान भागसर, द्वितीय हरदयालपुरा तृतीय स्थान अयालकी की टीम ने प्राप्त किया। इस दौरान विधायक ने श्री राधा कृष्ण गोशाला में पांच लाख रुपए की लागत से बने हॉल का भी उद्घाटन किया। विधायक ने चारदीवारी करवाने की घोषणा करते हुए लोगों की अन्य समस्याओं से अवगत होते हुए उनका शीघ्र निराकरण करवाने का आश्वासन दिया। कार्यक्रम में सरपंच भागवंती जाखड़, जिला परिषद् सदस्य सुमन जाखड़, सहकारी समिति के अध्यक्ष कृष्णलाल जाखड़, लालचंद उपाध्याय, जवाहरलाल, नत्थाराम, दलीप जाखड़ मौजूद थे।
awa_Deva hin_Deva